เงินบาทเปิด 31.43/45 บาท
ธนาคารซีไอเอ็มบี ไทย รายงาน เงินบาทเปิด 31.43/45 แข็งค่าตามภูมิภาค มองกรอบวันนี้ 31.40-31.50
14 ส.ค. 2555

ธนาคารซีไอเอ็มบี ไทย รายงาน เงินบาทเปิด 31.43/45 แข็งค่าตามภูมิภาค มองกรอบวันนี้ 31.40-31.50
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 31.43/45 บาท/ดอลลาร์ แข็งค่าจากเย็นวันศุกร์ที่ปิดตลาดอยู่ที่ระดับ 31.48/50 บาท/ดอลลาร์ 
สาเหตุที่เงินบาทแข็งค่าเช้านี้น่าจะเป็นการแข็งค่าตามภูมิภาค เพราะวันนี้ตลาดยังรอดูตัวเลขเศรษฐกิจของสหรัฐอเมริกากับยุโรป
ส่วนความเคลื่อนไหวของค่าเงินสกุลหลักต่างประเทศช่วงเช้าวันนี้ ค่าเงินยูโรอยู่ที่ระดับ 1.2347/2348 ดอลลาร์/ยูโร ส่วนค่าเงินเยนอยู่ที่ระดับ 78.42/44 เยน/ดอลลาร์ 
นักบริหารเงิน คาดว่า เงินบาทวันนี้น่าจะยังเคลื่อนไหวในกรอบระหว่าง 31.40-31.50 บาท/ดอลลาร์ โดยปัจจัยที่ให้ติดตามคือ ตัวเลขเศรษฐกิจของสหรัฐ โดยเฉพาะยอดค้าปลีกเดือน ก.ค.และ ข้อมูลผลผลิตทางเศรษฐกิจของยุโรป 
วันนี้ กระทรวงพาณิชย์สหรัฐเปิดเผยยอดค้าปลีกเดือนก.ค., กระทรวงแรงงานสหรัฐเปิดเผยดัชนีราคาผู้ผลิต (PPI) เดือนก.ค. และ กระทรวงพาณิชย์สหรัฐเปิดเผยตัวเลขสต็อกสินค้าคงคลังภาคธุรกิจเดือนมิ.ย.
นอกจากนี้ เยอรมนีจะเปิดเผยผลิตภัณฑ์มวลรวมภายในประเทศ (GDP) ไตรมาส 2/2555 และ ดัชนีความเชื่อมั่นทางเศรษฐกิจ ขณะที่อังกฤษจะเปิดเผยตัวเลขเงินเฟ้อเดือนมิ.ย. นอกจากนี้ สหภาพยุโรป (อียู) จะเปิดเผยการผลิตภาคอุตสาหกรรมเดือนมิ.ย. และผลผลิตภัณฑ์มวลรวมภายในประเทศ (GDP) ไตรมาส 2/2555